
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ 
От проведено съвместно заседание на Постоянните комисии към Общински съвет Златоград

На 29.04.2025г., (вторник) от 15:00 часа, в залата на Общински съвет Златоград се проведе съвместно заседание на Постоянните комисии към Общински съвет Златоград. В заседанието участваха: Елмира Угорлиева – Пехливанова – Зам. Кмет на Община Златоград, инж. Елка Чаушева – секретар на Община Златоград, г-жа Златка Цекова- Директор на дирекция „Административно-правно обслужване, общинска собственост и замеделие“, той и юрисконсулт, г-н Любомир Ангелов - Директор на Дирекция "Хуманитарни дейности, благоустрояване, озеленяване и опазване на околната среда,“ г-жа Надя Мангарудова – Директор на дирекция „Финансов отдел и счетоводство, местни данъци и такси и човешки ресурси“, г-жа Ирина Иванова – Директор на дирекция, г-н Юли Хаджийски – Главен инженер. Присъстваха и кметове на с. Старцево, с. Аламовци и с. Ерма река, с. Долен, д-р Личев от МБАЛ Златоград, директори на училища и детски гради, Председатели на читалищни настоятелства и други. 
Председателстващ съвместното заседание на постоянните комисии  е  г-жа Хаджийска.
Г-жа Хаджийска: Добър ден на всички! Уважаеми колеги, с кворум по всички постоянни комисии, 7 на брой, откривам заседанието на постоянните комисии с дневен ред, който е обявен предварително, получили сме го в поканите си. Има ли предложение за промяна в дневния ред? 

Предложения за промяна в дневния ред не постъпиха.

Г-жа Хаджийска подложи на гласуване с вдигане на ръка така предложения дневен ред. 

Комисията гласува с 12 гласа „за“, 0 „против“ и  0 „въздържал се“ – приема се дневния ред.


ДНЕВЕН РЕД:

1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.03.2025 г. - 31.03.2025 г.;

2. Информации - отчети за изпълнение на бюджета към 31.03.2025г. първо тримесечие на: 1. Кметство с. Старцево; 2. СУ „Антим І-ви” гр. Златоград; 3. ОУ „Васил Левски“ гр. Златоград; 4. СУ „Св. княз Борис I“ с. Старцево; 5. ОУ „Васил Левски“ с. Ерма река; 6. ОУ „Св. Св. Кирил и Методий“ с. Долен; 7. ДГ „Снежанка“ гр. Златоград; 8. ДГ „Радост“ гр. Златоград; 9. ДГ „Щастливо детство” с. Старцево;  10. ДГ „Детски свят“ с. Долен; 11. ДЯ „Мир“ гр. Златоград.;

3. Информации за дейността на ОНЧ „Просвета-1908“ – гр. Златоград, НЧ „Прогрес 1939“ – с. Старцево, НЧ „Искра-1997“ – село Долен през изминалата 2024 г.; и  Отчет за дейността на НЧ „Орфей 1947“  с. Ерма река за 2024г. 

4. Докладна записка относно: Предложение за награждаване на просветни и културни дейци, по повод 24 май - Ден на светите братя Кирил и Методий, на българската азбука, просвета и култура и на славянската книжовност, с вх.№ ОС-326/22.04.2025г. и изх.№ 61-00-155/22.04.2025г., постъпила от кмета на Община Златоград;

5. Информация относно: Изпълнение на Програма за опазване на околната среда на Община Златоград, 2023-2028г., отчет за реализирани дейности през 2024г., за постигане на заложените цели и мерки в програмата, с вх. № ОС-229/18.03.2025г. и изх. № 61-00-116/17.03.2025г., постъпила от кмета на Община Златоград;

6. Информация относно: Изпълнението на Дългосрочна програма за насърчаване използването на енергия от възобновяеми източници и биогорива на Община Златоград за периода 2021-2030г., с вх.№ ОС-230/18.03.2025г. и изх. № 61-00-115/17.03.2025г., постъпила от кмета на Община Златоград;

7. Писмо относно: Писмо от АДФИ с изх.№ ДИД4-СМ-19-[5] от 01.04.2025г., постъпило от Зам. – кмет на Община Златоград, с вх. № ОС-286/02.04.2025г. и изх.№ 61-00-137/01.04.2025г.;

8. Докладна записка относно: Приемане на Анализ на потребностите от подкрепа за личностно развитие на децата и учениците в Община Златоград, с вх. № ОС- 327/22.04.2025г. и изх. № 61-00-154/22.04.2025г., постъпила от кмета на Община Златоград;

9. Докладна записка относно: Издаване на запис на заповед от Община Златоград в полза на ДФ „Земеделие” - РА, обезпечаващ авансово плащане по Договор за безвъзмездна финансова помощ №BG06RDNP001-7.020-0057-C01 от 23.01.2024 г., сключен между Община Златоград и ДФ „Земеделие”, в рамките на проект „Подобряване на енергийната ефективност на СУ „Св. Княз Борис I“, село Старцево, Община Златоград“ и издаване на запис на заповед, обезпечаваща ДДС по авансово плащане по Договор за безвъзмездна финансова помощ №BG06RDNP001-7.020-0057-C01 от 23.01.2024 г., с вх. № ОС-334/24.04.2025г. и изх.№ 61-00-159/24.04.2025г., постъпила от кмета на Община Златоград;

10. Докладна записка относно: Осигуряване на финансов принос за изпълнение на  Стратегия  за Водено от общностите местно развитие на териториите на Община Кирково и Община Златоград  за програмен период 2023-2027 г., с вх.№ ОС-322/15.04.2025г., постъпила от МИГ Кирково – Златоград;

11. Докладна записка: Запитване до „И****** А*** Б****“ ** и до „Ю****** Б********“ ** за инсталиране на банкомат в село Старцево, с вх. № ОС-256/24.03.2025г. и изх. № 61-00-125/24.03.2025г., постъпила от кмета на Община Златоград;

12. Докладна записка относно: Допусната явна фактическа грешка при изготвяне на Протокол № 29 и Решение № И 393 от проведено редовно заседание на Общински съвет Златоград на 25.03.2025г., с изх.№ ОС – 335/24.04.2025г., постъпила от Председателя на Общински съвет – Златоград;

13. Писмо относно: Инвестиционно предложение „Изграждане на геотермална централа“, разположена върху концесионна площ, обект на концесия – Находище (Участък) „Шумачевски дол – Андроу“, с концесионер „Р****** Е** П******“ Е***, гр. Златоград, с вх.№ ОС-319/14.04.2025г., и изх.№ 61-00-149/14.04.2025г.; и писмо с вх.№ ОС-254/24.03.2025г., и изх. № 61-00-124/24.03.2025г.

14. Други

15. Еднократни финансови помощи за новородени деца на територията на Община Златоград;

***************************************************************************
По т.1. от дневния ред: Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.03.2025 г. - 31.03.2025 г.;

Г-жа Хаджийска попита за въпроси. 

Г-н Караджов каза, че е поискал справка за дървен материал на предходно заседание от г-н Николов.

Д-р Личев каза, че г-н Николов е в болнични и ще я предостави, когато се върне. 

Г-жа Хаджийска попита за други въпроси, такива не постъпиха и тя подложи на гласуване проекта на решение с вдигане на ръка. 

Комисията гласува проекта на решение с 12 гласа „за“, 0 „против“ и  0 „въздържал се“ –приема се.

*************************************
По т.2 от дневния ред:  Информации - отчети за изпълнение на бюджета към 31.03.2025г. първо тримесечие на: 1. Кметство с. Старцево; 2. СУ „Антим І-ви” гр. Златоград; 3. ОУ „Васил Левски“ гр. Златоград; 4. СУ „Св. княз Борис I“ с. Старцево; 5. ОУ „Васил Левски“ с. Ерма река; 6. ОУ „Св. Св. Кирил и Методий“ с. Долен; 7. ДГ „Снежанка“ гр. Златоград; 8. ДГ „Радост“ гр. Златоград; 9. ДГ „Щастливо детство” с. Старцево;  10. ДГ „Детски свят“ с. Долен; 11. ДЯ „Мир“ гр. Златоград.;

Г-жа Хаджийска даде думата на г-жа Кръстева.

Г-жа Кръстева поздрави директорите на училища за добрата представяне и отварянето на STEM кабинети в Община Златоград. Попита директорите на училища имат ли проблеми с бюджетите, имат ли недостиг и в какво? 

Г-н Вълчев каза, че училището, което той представлява, няма проблеми от финансово естество, добави, че имат формиран и не малко преходен остатък, но той е с цел влагане в материална база, която е в окаяно състояние. Той каза, че има пукнати по сградата, предстои укрепване и търсят варианти, информация от специалисти, кое колко би струвало и как трябва да бъде направено. 

Г-жа Кръстева попита тези пукнати застрашаващи ли са.

Г-н Вълчев отговори, че има предварителен оглед от конструктор, според когото не са застрашаващи. 

Г-жа Кръстева попита общинска администрация запозната ли е.

Г-н Вълчев отговори, че все още не е, защото очаква категорично становище на специалисти.

Г-жа Кръстева предложи съвместно да се работи със специалисти от администрацията.

Г-н Вълчев заяви, че съвсем скоро ще има становището.

Г-жа Кръстева изказа надежда, че до следващото заседание ще има положително развитие. Тя се обърна към г-жа Угорлиева с препоръка да се включат с експертна помощ, където е необходимо. 

Г-жа Мушкова каза, че нямат недостиг на средства. Информира, че през следващата година предстои 100- годишен юбилей на училището и тогава, ако имат недостиг на средства ще се обърне към общината. Тя добави, че към фонд „Земеделие“ е одобрен проект за саниране на сградата и предстои да се започнат дейности. Броят на децата е повишен, със задържане на средното образование в Старцево, работят по доста проекти.

Г-жа Кръстева попита физкултурния салон включен ли е в този проект.

От общинска администрация отговориха, че е включен.

Г-жа Угорлиева допълни, че е включен като енергийно саниране, а не подмяна на уреди. 

Г-жа Кръстева попита г-жа Юрчиева - 77 хиляди лв.– преходен остатък, с  разходи за материали – 2 739 лв., външни услуги – 10 888 лв., командировки – 2 523 лв. за първо тримесечие ли е?

Г-жа Юрчиева отговори, че единствено СМР е направено по Националния план за възстановяване за STEM центъра, но те още не са приключили с него и те не са толкова те са 42 660, други ремонтни дейности не са правили. 

Г-жа Кръстева каза, че е имала запитване от родители, че някои от учениците е трябвало да си закупят техника- таблети, с които да се работи в училище, попита има ли такова нещо. 

Г-жа Юрчиева отговори, че не са задължавани, правили са родителска среща, за да сондират мнения за преминаване на обучение в модел 1 към 1, но то е пожелателно, а те още не са решили дали да преминат изцяло на такъв модел. Добави, че имат готовност в STEM центъра всички лаптопи да бъдат хромбуци, така че няма да се налага родителите  да закупуват. 

Г-жа Кръстева попита командировките толкова ли са за първо тримесечие.

Г-жа Юрчиева отговори, че става въпрос за персонал от 36 учители и всяко ходене на обучение е командировка.

Г-жа Кръстева попита за разхода за външни услуги 10 800 ли е.

Г-жа Юрчиева отговори, че не би казала. 

Г-жа Кръстева се обърна към директорите на училища и детски градини и помоли при освобождаване на работно място да го обявяват, когато правят отчетите дали има наличие на свободни работни места в поверените им училища и детски гради, за да се дава по-голяма публичност на това и да могат да участват в обявените конкурси желаещи от цялата община. 

Г-жа Хаджийска попита за други въпроси мнения и коментари, такива не постъпиха и тя зачете проекта на решение, след което подложи на гласуване с вдигане на ръка. 

Комисиите гласуваха проекта на решение с 11 гласа „за“, 0 „против“ и  0 „въздържал се“ –приема се.

***************************************
По т.3 от дневния ред:   Информации за дейността на ОНЧ „Просвета-1908“ – гр. Златоград, НЧ „Прогрес 1939“ – с. Старцево, НЧ „Искра-1997“ – село Долен през изминалата 2024 г.; и  Отчет за дейността на НЧ „Орфей 1947“  с. Ерма река за 2024г. 

Г-жа Хаджийска изрази мнение за доброто представяне на самодейците от общината и попита за въпроси мнения и коментари, такива не постъпиха и тя зачете проекта на решение, след което подложи на гласуване с вдигане на ръка. 

Комисиите гласуваха с 11 гласа „за“, 0 „против“ и  0 „въздържал се“ – приема се.

************************************************
По т.4 от дневния ред:  Докладна записка относно: Предложение за награждаване на просветни и културни дейци, по повод 24 май - Ден на светите братя Кирил и Методий, на българската азбука, просвета и култура и на славянската книжовност, с вх.№ ОС-326/22.04.2025г. и изх.№ 61-00-155/22.04.2025г., постъпила от кмета на Община Златоград;

Г-жа Хаджийска попита за други предложения за допълнително включване.
Г-н Ангелов отговори, че имат едно ново предложение за училищен отбор по безопасност на движението, но ако вземат решение да се включи ще го добавят към докладната за сесия. 

Г-жа Хаджийска подложи на гласуване проекта за решение с вдигане на ръка. 

Комисиите гласуваха проекта на решение с 12 гласа „за“, 0 „против“ и  0 „въздържал се“ –приема се.

**************************************

По т.5 от дневния ред:   Информация относно: Изпълнение на Програма за опазване на околната среда на Община Златоград, 2023-2028г., отчет за реализирани дейности през 2024г., за постигане на заложените цели и мерки в програмата, с вх. № ОС-229/18.03.2025г. и изх. № 61-00-116/17.03.2025г., постъпила от кмета на Община Златоград;

Г-жа Хаджийска попита за въпроси мнения и коментари, такива не постъпиха.

*****************************************************
По т.6 от дневния ред:  Информация относно: Изпълнението на Дългосрочна програма за насърчаване използването на енергия от възобновяеми източници и биогорива на Община Златоград за периода 2021-2030г., с вх.№ ОС-230/18.03.2025г. и изх. № 61-00-115/17.03.2025г., постъпила от кмета на Община Златоград;

Г-жа Хаджийска попита за въпроси мнения и коментари, такива не постъпиха. 

*******************************************************
По т.7 от дневния ред:  Писмо относно: Писмо от АДФИ с изх.№ ДИД4-СМ-19-[5] от 01.04.2025г., постъпило от Зам. – кмет на Община Златоград, с вх. № ОС-286/02.04.2025г. и изх.№ 61-00-137/01.04.2025г.;

Г-жа Хаджийска даде думата на г-жа Кръстева.

Г-жа Кръстева каза, че в доклада прави впечатление, че за 2023 година не са искани средства за бедствия и аварии за изготвяне на  План за защита на населението, тъй като няма такъв внесен в Областна администрация през април, за това няма и предоставени средства. Тя попита за тази година има ли изготвен такъв план. 

Г-жа Чаушева отговори, че не е изготвен още общински план, в процес на изготвяне е, тъй като получават различни указания от Областен управител. Добави, че се чака програмата на областно ниво, за да направят те общинските планове.  Тя каза, че има сформиран съвет за управление при кризи в разширен състав и този съвет трябва да изготви общинската програма. 

Г-жа Кръстева попита за 2024 година има ли такъв изготвен план.

Г-жа Чаушева отговори, че няма.

Г-жа Кръстева каза, че въпреки констатациите в доклада на АДФИ, че няма такъв, а по закон сме длъжни да имаме и да бъде представен през април на Областен съвет, няма за 2024 и за 2025 година също няма. Тя попита как ще обърнат внимание на обектите, които наистина имат нужда от финансиране, след като никъде не са отразени, че имат нужда да бъдат финансирани точно обекти, които трябва да бъдат част от общинската програма за намаляване на риска от бедствията.    

Г-жа Угорлиева каза, че на заседание на Областният съвет са дадени указания, че това е процес, който се прави съвместно с Областния съвет, Община Златоград е била първата, която е изготвила програма, плана е следващата стъпка, но трябва да получат обратна връзка за последващите действия. 

Г-жа Кръстева каза, че има обекти, които задължително трябва да бъдат част от тази програма на Община Златоград. Тя посочи обектите – моста при гробищния парк, който прави тапа, свлачището в Аламовци, обходния път за Ерма река като задължителна част от плана. 

Г-жа Чаушева каза, че за моста при гробищен терен и промишлена зона е получена определена сума, започва изграждане на подпорна стена по левия бряг, подали са искане за финансиране на подпорна стена по десния бряг, когато ще бъде възможно и искането за премахване на двата моста. По отношение на двете свлачища в Страшимир и Аламовци е получено целево финансиране за инженерно – геоложки проучване, кандидатствали са за работно проектиране, има писмо от Министерството на регионалното развитие и благоустройство, че искането подлежи на оценка за съответствие. За обходния път на Ерма г-жа Чаушева отбеляза, че от години се говори, но той не е на дневен ред.

Г-жа Кръстева каза, че говори за моста, а не за подпорните стени, за които са получени средства. Поиска информация до заседание да бъде предоставена дали са искани средства за премахване на моста през 2024 година и информация относно обследването на свлачищата.  Тя попита за 2024 година дали отпуснатите средства за доброволните формирования минават в преходен остатък или са използвани по предназначение за доброволческите формирования и дали някой се занимава с тях, както е по закон. Добави, че има несъответствие с изразходените в несъответствие с дадените указания за МКППМН относно съставяне и изпълнение на бюджетите на общините, има платени фактури за участието на Папи Ханс и „Игри на доверие“ за филмите, попита през 2024 година има ли направени такива разходи за неизпълнение на писмото, което е цитирано от 24.08.2023г. 

Г-жа Чаушева уточни, че доброволното формирование е с 11 доброволеца, по норматив има отговорник, но той не е от състава на администрацията, г-н Кирчев е ръководител на доброволно формирование, г-н Чаушев дава информация за дейността на формированието. 

Г-жа Мангарудова отговори, че точни цифри не може да възпроизведе, тъй като и липсва справката, но за 2024 година има неизразходвани средства за доброволните формирования и преминават, като преходен остатък в Бюджет 2025 година. По отношение на въпроса дали през 2024 година има изплащания за концерти госпожа Мангарудова отговори, че няма в 2024 година за концерти, изплащани с такива средства.

Г-жа Кръстева попита за формированията средствата изразходвани ли са по предназначение през 2024 година. 

Г-жа Мангарудова отговори, че са изразходвани, съгласно детайлните указания, които са дадени от АДФИ. 

Г-жа Кръстева поиска до заседанието да се даде информация от отговорника за доброволните формирования за числеността на формированието и какво е направено със средствата през 2024 година и какви са им плановете за 2025 година, дали ще се провеждат мероприятия, ще им бъде ли предоставено оборудване. 

Г-жа Хаджийска попита, ако от 2023 година останат средства от доброволните формирования, те формират ли преходен целеви остатък, могат ли в следващата година да се използват по същото предназначение. 

Г-жа Мангарудова отговори, че могат. 
 
Г-жа Хаджийска попита за други въпроси и коментари, такива не постъпиха.

*********************************************************
По т.8 от дневния ред: Докладна записка относно: Приемане на Анализ на потребностите от подкрепа за личностно развитие на децата и учениците в Община Златоград, с вх. № ОС- 327/22.04.2025г. и изх. № 61-00-154/22.04.2025г., постъпила от кмета на Община Златоград;

Г-жа Хаджийска: Първо заявявам категоричното си съгласие да участва в подобен вид разработване на стратегии, проекти, програми и други подобни. Счита, че елиминирането на Общински съвет в подобни дейности е малко пресилено. Персонално аз желая да участвам, имам 40- годишен професионален опит, посрещнала съм Наредбата за приобщаващо образование, последните години имам и личен такъв. Считам, че мога да бъда полезна на Община Златоград в разработването на планове, стратегии и други подобни документи. Целта на този анализ е да определи нуждите от подкрепа за личностно развитие на децата и учениците, които да подобрят качеството на образователния процес. Никъде в този анализа не видях да са определени нужди от подкрепа, такава каквато е основната цел. Да се очертаят приоритетите, това е по Закона за предучилищно и училищно образование, да се очертаят приоритетите, потребности при определяне на нуждите от подкрепа. Уважаеми колеги, Наредбата за приобщаващото образование, Закона за предучилищно и училищно образование определя обща и допълнителна подкрепа, като на допълнителна подкрепа подлежат и деца, които имат специални образователни потребности. Това не са само деца, които имат проблеми в развитието си. Това са и деца, които имат интереси и таланти. Това не са сочените с пръст „сопчета недостойни за висшето общество“. С огромно съжаление споделям, че вашата информацията от много страници и думи не носи нищо нито за децата с таланти, нито за децата със специални образователни потребности. Тя носи едни дейности, които са провеждани с някаква мисъл, в по-голямата си част не включващи децата със специални образователни потребности. Силно съм впечатлена в това, че дори в изводите не намирам една конкретно посочена нужда, тоест ние ще правим за Областна администрация този анализ и след това, на базата на този анализ какви нужди ние сме открили за тези деца тук в Община Златоград и на базата на общата стратегия, която ще се изработи в Областна администрация, ние ще трябва да изработим за две години наша стратегия. Това е пътят, позакъснели са Областна администрация, не мога да критикувам, сигурна съм, че надали някой ще прочете толкова сериозно и този анализ. Но в този анализ, освен в последните 11 е 12 точка от изводите и заключенията, никъде другаде не видях какви са потребностите на Община Златоград. В този смисъл в текста откривам, че има такива потребности. Първата от тези потребности е персонала, който работи по ресурсното подпомагане, ако погледнете преходните остатъци в образователните институции ще видите колко много пари има от ресурсно подпомагане. Тук става въпрос точно за децата със специални образователни потребности, но тези преходни остатъци стоят. Тук в този анализ намерих активно участие в проекти и програми, активно приобщаване, равен достъп, но не намерих по колко програми са кандидатствали образователните институции и колко са спечелени. Не намерих колко помощник учители има по тези програми, защото точно те подпомагат децата със специални образователни потребности. Тук в този ваш анализ открих, че общата и допълнителната подкрепа се предоставя, чрез работата на психолог, педагогически съветник, логопед, ресурсни учители или други специалисти. Знаете ли, че един ресурсен учител може максимум два часа да работи индивидуално с едно такова дете седмично? Но ние нямаме нужда от увеличаване на броя или от разширяване на дейностите. В детските градини констатират нужда от психолог, пак от анализа. Детска градина „Радост“, Детска градина „Снежанка“, Детска градина Старцево. Единствено в детска градина Старцево за ресурсно подпомагане има трима души за 15 деца, което е много добре. Двама педагогически специалисти и един непедагогически, видях от отчета. Защото реших, че когато определяме нуждите и дейностите ние всички, като общество, а ние като Общински съвет и част от местната власт, сме длъжни да посочваме от какво имаме нужда, каква е дейността и може ли да я финансираме. За тези, които ме слушат в момента, прочетох в анализа, че комуникацията с родителите е трудна и липсва съгласие за допълнителна подкрепа. Мили хора, това че някой ще работи индивидуално с вашето дете е страхотно предимство. Не си мислете, че ако вашето дете бъде на такава допълнителна подкрепа по някакъв начин някой ще го дамгоса, ще определя неговото развитие или състояние. За това включвайте възможно много пъти вашите деца според техните потребности, защото те не са толкова специални, колкото индивидуални, тоест едно дете, което е по-активно, което по-трудно осмисля нещата. Едно такова дете има нужда от подкрепа и такава подкрепа може да се даде, специална работа само с това дете и нека не се страхуват родителите. Понеже се посочва, като проблем решението е в ръководствата на институциите, на първата среща обясняваме на родителите какво значи специални образователни потребности и какво значи с детето да работи индивидуално специалист. Друг е въпроса имаме ли ги тези специалисти и по колко се назначават. Не мога да се съглася с констатацията, че деца с леки говорни проблеми не работят логопеди, а работят учителите, като отделят малко от времето си. Защо да не работи специалистът? Нали ние като част от местната власт искаме с тези деца да работи специалист, дори да са с леки говорни дефекти. С изненада разбирам, че СУ Старцево има кабинет, който не е ремонтиран, въпреки, че нямат ресурсен учител и психолог, защото броя на учениците там със  специални образователни потребности  е по-малък, нищо не се е направило. Не мога да се съглася, че ще имаш 80 хиляди преходен остатък и няма да варосаш една стая и няма да купиш две бюра и един диван. Дори тогава, когато някой от учителите трябва индивидуално да работи. В този смисъл аз няма да подкрепя проекта за решение и ще помоля колегите, поне колегите от групата „Заедно за Община Златоград“, да не го правят до момента, до който не се изясни какви са нуждите и дейностите спрямо целта, която е поставена в Закона за предучилищно и училищно образование, да се определи нуждите от подкрепа за личностно развитие на децата и учениците. 

Г-жа Романова поиска информация за ангажираността на обществените възпитатели, кой обществен възпитател къде работи и с какво се занимава и по колко часа дневно. 

Г-жа Кръстева препоръча дори и да бъде гласуван този Анализ, той да бъде върнат за преработка и представи мотивите си за това. Попита разговаряно ли е с родителите от всички населени места какви всъщност са потребностите на децата, които не се предлагат в момента в Община Златоград, за да се види дал има области, които не са обхванати от това, което се предлага. Какво се предлага в малките населени места за личностното развитие на децата?

Г-н Ангелов отговори на въпроса на г-жа Романова, обществените възпитатели, които са назначени тази година са от април месец. Г-жа М****** Х****** извършва своята дейност в ОУ „Васил Левски“, г-жа Р***** В****** извършва своята дейност в СУ „Антим I“, г-жа З******** Т******** извършва дейността си, като организира спортни мероприятия с младежи с превантивна насоченост, от миналата седмица има назначен възпитател Т******** К***** за работа с непълнолетен по решение на възпитателно дело. Той каза, че не са обвързани с часове, а работят по план спрямо нуждите на училището и непълнолетните, на граждански договор са изпълнение на превантивна дейност с малолетни и непълнолетни лица. Относно Анализа за потребностите г-н Ангелов каза, че г-жа Хаджийска е напълно права, че за изготвяне на такъв обемен доклад е нужна работна група, която да работи по това. Добави, че са представили даденостите и са решили да направят това, след като се приеме Областната стратегия, тогава всяка една от общините ще бъде длъжна да приеме Общинска стратегия на потребностите в подкрепа за личностното развитие. 

Г-жа Хаджийска каза, че е гледала на този анализ, като анализ на нуждите, а не анализ на даденостите, добави, че е очаквала да прочете нуждите, а не даденостите.  

Г-жа Угорлиева каза, че този анализ е първият етап от голямата процедура до изготвяне на стратегията, добави, че сформирането на комисия ще бъде голяма необходимост. 

Г-жа Кръстева каза, че анализа е част от стратегията. Препоръча, когато се изготвят такива стратегически документи да бъдат включвани и жителите на Община Златоград. 

Г-жа Хаджийска попита за други мнения и коментари, такива не постъпиха и тя подложи на гласуване с вдигане на ръка проекта на решение.  
 
Комисиите гласуваха  гласува проектите на решение с 2 гласа „за“, 4 „против“ и  4 „въздържал се“ – не се приема.

Г-жа Хаджийска обяви почивка от 10 минути. 

Г-жа Хаджийска: С кворум от 8 общински съветници продължаваме съвместното заседание на постоянните комисии към Общински съвет Златоград. 
***************************
По т.9 от дневния ред: Докладна записка относно: Издаване на запис на заповед от Община Златоград в полза на ДФ „Земеделие” - РА, обезпечаващ авансово плащане по Договор за безвъзмездна финансова помощ №BG06RDNP001-7.020-0057-C01 от 23.01.2024 г., сключен между Община Златоград и ДФ „Земеделие”, в рамките на проект „Подобряване на енергийната ефективност на СУ „Св. Княз Борис I“, село Старцево, Община Златоград“ и издаване на запис на заповед, обезпечаваща ДДС по авансово плащане по Договор за безвъзмездна финансова помощ №BG06RDNP001-7.020-0057-C01 от 23.01.2024 г., с вх. № ОС-334/24.04.2025г. и изх.№ 61-00-159/24.04.2025г., постъпила от кмета на Община Златоград;

Г-жа Хаджийска попита за въпроси мнения и коментари, такива не постъпиха и тя зачете проекта на решение, след което подложи на гласуване с вдигане на ръка. 

Комисията гласува проекта на решение с 11 гласа „за“, 0 „против“ и  0 „въздържал се“ –приема се.

*************************
По т.10 от дневния ред: Докладна записка относно: Осигуряване на финансов принос за изпълнение на  Стратегия  за Водено от общностите местно развитие на териториите на Община Кирково и Община Златоград  за програмен период 2023-2027 г., с вх.№ ОС-322/15.04.2025г., постъпила от МИГ Кирково – Златоград;

Г-жа Кръстева попита предвиден ли е разхода в Бюджет 2025 година.

Г-жа Мангарудова отговори, че разхода е предвиден, но със възстановяване до края на годината. 

Комисиите гласуваха принципното си съгласие да бъде включен в Бюджет 2025 година. 

*************************
По т.11 от дневния ред: Докладна записка: Запитване до „И********* А**** Б***“ ** и до „Ю***** Б*****“ ** за инсталиране на банкомат в село Старцево, с вх. № ОС-256/24.03.2025г. и изх. № 61-00-125/24.03.2025г., постъпила от кмета на Община Златоград;

Г-жа Мангарудова представи докладната записка.

Не постъпиха въпроси и коментари по точката.

***********************
По т.12 от дневния ред: Докладна записка относно: Допусната явна фактическа грешка при изготвяне на Протокол № 29 и Решение № И 393 от проведено редовно заседание на Общински съвет Златоград на 25.03.2025г., с изх.№ ОС – 335/24.04.2025г., постъпила от Председателя на Общински съвет – Златоград;

Г-жа Хаджийска обяви режим на закрито заседание. 

Г-жа Кръстева представи докладната записка. 

Г-жа Хаджийска попита за въпроси мнения и коментари, такива не постъпиха и тя зачете проекта на решение, след което подложи на гласуване с вдигане на ръка. 

Комисията гласува проекта на решение с 11 гласа „за“, 0 „против“ и  0 „въздържал се“ –приема се.

*********************************
Г-жа Хаджийска обяви, че продължава в открито заседание

По т.13 от дневния ред: Писмо относно: Инвестиционно предложение „Изграждане на геотермална централа“, разположена върху концесионна площ, обект на концесия – Находище (Участък) „Шумачевски дол – Андроу“, с концесионер „Р****** Е** П******“ ***, гр. Златоград, с вх.№ ОС-319/14.04.2025г., и изх.№ 61-00-149/14.04.2025г.; и писмо с вх.№ ОС-254/24.03.2025г., и изх. № 61-00-124/24.03.2025г.


Г-жа Угорлиева представи инвестиционното намерение.

Г-жа Кръстева запозна общинските съветници с писмо, което е изпратено до кмета на Община Златоград от А. Симеонов, А. Илийков, Веселин Иванов, Величко Сидеров, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, относно инвестиционно предложение. 

*****************************

По т.14 от дневния ред:  Други


Г-жа Хаджийска попита ще получи ли отговор на питанията си за ул. „Кольо Фичето“ и ул. „Юбилейна“, което е отправила на предходното заседание. 

[bookmark: _GoBack]Г-жа Кръстева информира, че е постъпил материала относно: Приемане на Бюджет 2025 година, който е изпратен на всички съветници, на 09 май ще бъде проведено заседание на постоянните комисии. В първа точка е поканен инж. К***** Т****, като управител на ВиК Смолян относно: Инвестиционни намерения в Община Златоград за 2025 година и след това ще има обсъждане на Годишната програма за собственост и Бюджет 2025 година, редовното заседание на Общински съвет се предвижда да бъде проведено на 15.05.2025г., което ще обобщи точките от това заседание плюс Бюджета за 2025 година. 

Г-н Илийков попита дали справката, която е поискал за осветление на стадиона ще му бъде предоставена до сесия.

******************************
По т.15 от дневния ред: Еднократни финансови помощи за новородени деца на територията на Община Златоград;

Д-р Чинар предложи да се допуснат до заседание подадените заявление. 

Г-жа Хаджийска каза, че става въпрос за финанси и трябва да има решение и на постоянните комисии. 
Г-жа Хаджийска обяви режим на закрито заседание. 

1. Заявление от Д******И****** за първо родено дете………… – 1000,00лв.

Комисиите гласуваха с 11 гласа „за“ , 0 „против“ и  0„въздържал се“ – приема се.

2. Заявление от З*******К****** за първо родено дете………… – 1000,00 лв. 

Комисиите гласуваха с 11 гласа „за“, 0 „против“ и  0„въздържал се“ – приема се.

3. Заявление от С****** К****** за първо родено дете…………  – 1000,00 лв. 

Комисиите гласуваха с 11 гласа „за“, 0 „против“ и  0„въздържал се“ – приема се.




Поради изчерпване на дневния ред, госпожа Хаджийска  закри съвместното заседание на постоянните комисии към Общински съвет – Златоград.








ЖЕЧКА ХАДЖИЙСКА
Председателстващ постоянните комисии
На Общински съвет  Златоград

	
Изготвил протокола:  
Елмира Топчиева
Гл. специалист „Канцелария ОбС“

